Onsdag aften kort før kl. 20.00 mistede en svensk mand kontrollen over sin paraglider og faldt fire til fem meter ned. Ulykken fandt sted ved Nørre Lyngby Strand nær Løkken. Manden fløj langs kysten, da et vindstød fik fat i paraglideren, og han rammer strandens flagstang med Det Blå Flag. - Manden har brækket en hånd og er kommet lettere til skade, men det er ikke alvorligt, siger vagtchef Frank Liltorp fra Nordjyllands Politi. At Nørre Lyngby Strand nu foreløbig har mistet Det Blå Flag har altså intet med vandkvaliteten at gøre.
Svensk mand kommet til skade med paraglider ved Nørre Lyngby Strand og blev viklet ind i strandens Blå Flag.